Συντεταγμένες: 61°40′N 50°49′E﻿ / ﻿61.667°N 50.817°E﻿ / 61.667; 50.817

Το **Σικτιβκάρ** ή **Σικτιφκάρ** (/sɪktɪfˈkɑr/ ρωσικά: Сыктывка́р‎, μέχρι το 1930 γνωστό ως Ουστ-Σισόλσκ) είναι πόλη και πρωτεύουσα της Δημοκρατίας Κόμι στην βορειοδυτική Ρωσία. Σύμφωνα με την απογραφή του 2018, έχει πληθυσμό 245.083 κατοίκων. Δήμαρχος είναι ο Αντρέι Σαμοντέλκιν.

Ετυμολογία
----------

Το τρέχον όνομα της πόλης προέρχεται από τη λέξη *Syktyv*, που είναι ο ποταμός Σίσολα στην κόμι γλώσσα, συν το *kar*, που σημαίνει "πόλη".

Γεωγραφία
---------

Το Σικτιβκάρ είναι χτισμένο στη συμβολή των ποταμών Βιτσέγκντα και Σίσολα. Ο Βιτσέγκντα είναι παραπόταμος του Βόρειου Ντβινά.

Ιστορία
-------

Πιστεύεται ότι η πόλη ιδρύθηκε το 1586 ως ο οικισμός Ουστ-Σίσολα. Της απονεμήθηκε το καθεστώς της πόλης από τη Μεγάλη Αικατερίνη το 1780 και το 1992 έγινε η πρωτεύουσα της Δημοκρατίας των Κόμι. Από τότε παρέμεινε πρωτεύουσα, παρόλο που μια μεγάλη εισροή Ρώσων τον 20ό αιώνα έχει καταστήσει τους γηγενείς Κόμι μια μειοψηφία εκεί.

Το γεγονός ότι το Σικτιβκάρ βρισκόταν σε απομακρυσμένη περιοχή εμπόδισε την ανάπτυξή της πόλης και καθιερώθηκε περισσότερο ως τόπος εξορίας από την τσαρική κυβέρνηση.

Η πλειοψηφία του πληθυσμού ήταν έμποροι και αγρότες. Τα κύρια επαγγέλματα των κατοίκων ήταν η γεωργία, η κτηνοτροφία, το κυνήγι, η αλιεία και το εμπόριο.

Το 1921, το Ουστ-Σισόλσκ έλαβε καθεστώς διοικητικού κέντρου της νεοσυσταθείσας αυτόνομης περιφέρειας Κόμι-Ζιριάν. Μετονομάστηκε σε Σικτιβκάρ, που στην γλώσσα κόμι σημαίνει "μια πόλη πάνω στον Σίσολα", το 1930 σηματοδοτώντας την 150ή επέτειο από την καθιέρωση του οικισμού ως πόλη. 

Τη δεκαετία του '60, κατασκευάστηκε ένα μεγάλο εργοστάσιο επεξεργασίας ξύλου στα βόρεια περίχωρα της πόλης και παρήγαγε χαρτί, πολτό, ινοσανίδα και κόντρα-πλακέ.

Η σύγχρονη πόλη διαθέτει και μεγάλη ναυπηγοεπισκευαστική ζώνη, καθώς και ένα παρακλάδι της Ακαδημίας Επιστημών.

Μεταφορές
---------

Η πόλη εξυπηρετείται από το αεροδρόμιο Σικτιβκάρ και τον αεροδιάδρομο Σικτιβκάρ. Η πόλη διαθέτει επίσης σιδηροδρομικό σταθμό. Το Σικτιβκάρ είναι το τελικό σημείο της διαδρομής R176 (Αυτοκινητόδρομος Βιάτκα).

Πολιτισμός και εκπαίδευση
-------------------------

  

Κεντρικός δρόμος
Το Σικτιβκάρ είναι το κέντρο της πολιτιστικής ζωής στη δημοκρατία. Το παλαιότερο μουσείο της Δημοκρατίας Κόμι, το Εθνικό Μουσείο, ιδρύθηκε το 1911. Σήμερα, το Εθνικό Μουσείο είναι το Λογοτεχνικό Μουσείο του Ιβάν Κουράτοφ και το μουσείο του Βίκτορ Σαβίν.

Η Εθνική Πινακοθήκη ιδρύθηκε στο Σικτιβκάρ το 1943. Καλωσορίζει εκθέσεις από διάφορα μουσεία της χώρας.

Το 1930 ο Βίκτορ Σαβίν, ποιητής, θεατρικός συγγραφέας, σκηνοθέτης και ηθοποιός, ίδρυσε το Θέατρο της Δημοκρατίας Κόμι και το θέατρο φέρει ακόμη το όνομά του, αποτελώντας ένα από τα κέντρα πνευματικής και καλλιτεχνικής κουλτούρας όλων των ανθρώπων στη δημοκρατία. Το 1966 χαρακτηρίστηκε Ακαδημαϊκό Θέατρο.

Το Θέατρο Όπερας και Μπαλέτου ξεκίνησε την ιστορία του το 1958.

Η Εθνική Βιβλιοθήκη αριθμεί 2,5 εκατομμύρια τόμους, συμπεριλαμβανομένων βιβλίων στη ρωσική γλώσσα, σε ξένες γλώσσες και στη γλώσσα Κόμι.

Το Κρατικό Πανεπιστήμιο του Σικτιβκάρ ιδρύθηκε το 1972 και έχει πάνω από 3.500 φοιτητές και 250 μέλη προσωπικό.

Το λαϊκό σύνολο της πόλης "Asya Kya" εκπροσωπεί τη Δημοκρατία Κόμι σε εθνικά και διεθνή φεστιβάλ. 

Ένα από τα παλαιότερα ρωσικά progressive rock συγκροτήματα "The Gourishankar" ιδρύθηκε στο Σικτιβκάρ το 2001.

Κλίμα
-----

Το Σικτιβκάρ βιώνει ένα υποαρκτικό κλίμα (κλιματική ταξινόμηση Κέππεν *Dfc*) με μεγάλους, κρύους χειμώνες και σύντομα, ζεστά καλοκαίρια. Σε σύγκριση με περιοχές σε παρόμοιο γεωγραφικό πλάτος στη Σιβηρία, οι χειμώνες είναι λιγότερο ακραίοι, αλλά εξακολουθούν να είναι πολύ μεγαλύτεροι από το καλοκαίρι και αρκετά κρύοι σε σύγκριση με τα ευρωπαϊκά πρότυπα.

| Κλιματικά δεδομένα Σικτιβκάρ, κανονικές τιμές 1981–2010, ακραία μεγέθη 1890-σήμερα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 3.8 | 5.3 | 13.2 | 26.7 | 31.8 | 35.3 | 34.4 | 34.6 | 27.5 | 20.4 | 10.6 | 5.2 | 35,3 |
| Μέση Μέγιστη °C (°F) | −10.8 | −8.6 | −0.5 | 7.0 | 14.6 | 20.6 | 23.1 | 18.8 | 12.3 | 4.3 | −4.3 | −8.6 | 5,7 |
| Μέση Μηνιαία °C (°F) | −14.2 | −12.4 | −5.1 | 1.8 | 8.5 | 14.8 | 17.5 | 13.7 | 8.1 | 1.7 | −6.8 | −11.7 | 1,3 |
| Μέση Ελάχιστη °C (°F) | −17.8 | −16.1 | −9.3 | −2.8 | 3.3 | 9.4 | 12.3 | 9.4 | 4.7 | −0.6 | −9.5 | −14.9 | −2,7 |
| Χαμηλότερη Ελάχιστη °C (°F) | −46.6 | −45.4 | −38.8 | −27.3 | −15 | −5 | −0.3 | −2.1 | −8.6 | −29.6 | −43.5 | −46 | −46,6 |
| Υετός mm (ίντσες) | 41 | 31 | 31 | 33 | 48 | 74 | 74 | 75 | 57 | 59 | 52 | 46 | 620 |
| % υγρασίας | 83 | 81 | 75 | 67 | 64 | 68 | 73 | 79 | 84 | 86 | 86 | 84 | 78 |
| Μέσες ημέρες βροχόπτωσης | 4 | 3 | 5 | 13 | 19 | 19 | 19 | 21 | 23 | 19 | 8 | 6 | 159 |
| Μέσες ημέρες χιονόπτωσης | 28 | 26 | 23 | 14 | 6 | 1 | 0 | 0.1 | 3 | 16 | 26 | 28 | 171 |
| Μέσες μηνιαίες ώρες ηλιοφάνειας | 20 | 64 | 125 | 185 | 254 | 278 | 278 | 200 | 103 | 49 | 22 | 9 | 1.587 |
| *Πηγή #1: Погода и Климат* |
| *Πηγή #2: NOAA (sun, 1961–1990)* |

Αδελφοποιημένες πόλεις
----------------------

* Κουγιέρα, Ισπανία
* Ντέμπρετσεν, Ουγγαρία
* Λος Άλτος, ΗΠΑ
* Λόβετς, Βουλγαρία
* Ταϊγιουάν, Κίνα

Παραπομπές
----------

1. ↑  www.gks.ru/free\_doc/doc\_2017/bul\_dr/mun\_obr2017.rar.
2. ↑  «Definition of Syktyvkar | Dictionary.com». *www.dictionary.com* (στα Αγγλικά). Ανακτήθηκε στις 3 Νοεμβρίου 2020.
3. ↑  "26. Численность постоянного населения Российской Федерации по муниципальным образованиям на 1 января 2018 года" Αρχειοθετήθηκε 2018-07-26 στο Wayback Machine.. Federal State Statistics Service. Retrieved January 23, 2019.
4. ↑  «Syktyvkar - Russian cities (Russian)». *City of Russia - National selection*.
5. ↑  «UNIVERSITY OF SYKTYVKAR». Valdosta State University. Αρχειοθετήθηκε από το πρωτότυπο στις Ιουνίου 2, 2010. Ανακτήθηκε στις Σεπτεμβρίου 10, 2009.
6. ↑  «Восемь Международных фольклорных фестивалей посетил ансамбль "Асъя кыа" за лето». *Комиинформ* (στα Ρωσικά). Ανακτήθηκε στις 10 Μαρτίου 2020.
7. ↑  «Climate Syktyvkar». Pogoda.ru.net. Ανακτήθηκε στις 16 Μαΐου 2019.
8. ↑  «SYKTYVKAR 1961–1990». NOAA. Ανακτήθηκε στις 16 Μαΐου 2019.

Πηγές
-----

* «Syktyvkar | Russia». *Encyclopedia Britannica* (στα Αγγλικά). Ανακτήθηκε στις 3 Νοεμβρίου 2020.

Εξωτερικοί σύνδεσμοι
--------------------

* Επίσημος ιστότοπος του Syktyvkar (Ρωσικά)
* Ιστορία του Σικτιβκάρ (Ρωσικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124332819
* LCCN: n80076223
* GND: 4399987-6
* SUDOC: 112517668
* NKC: ge391983

 |

 |